Ruselli Hartawan

Ruselli Hartawan ya iku atlet badminton Indhonésia saka klub Jaya Raya Jakarta, kang lair ing Jakarta tanggal 27 Dhésèmber 1997. Dhèwèké naté mlebu dadi pamain pelatnas ing taun 2013, nanging ing tengahan taun 2014 Ruselli dibalèkaké nèng Jaya Raya Jakarta. Nembé ing taun 2016 dhèwèké mlebu manèh dadi pamain pelatnas adhedhasar Surat Keputusan No. SKEP/038/0.5/VII/2016 babagan Panyelukan Atlet Badminton Mlebu Pelatnas PBSI (Persatuan Bulu Tangkis Seluruh Indonesia).

Karir 
Salah siji turnamèn mayor kang naté dilakoni Ruselli ing tingkat yunior ya iku Olimpiade Remaja Musim Panas taun 2014 ing Nanjing, Républik Rakyat Cina. Nanging, ing turnamèn iku dhèwèké badhar mlebu semifinal sawisé kalah dening Akane Yamaguchi saka Jepang. Dhèwèké uga dadi bagéan tim Indhonésia kang éntuk medhali perak World Junior Championships 2013 lan 2014, karo medhali prunggu Asia Junior Championships 2013 lan 2015.

Ing taun 2017, Ruselli kasil nggayuh juwara tingkat nasional Kajuwaraan Nasional PBSI Gubernur Kepulauan Bangka-Belitung nomer tunggal wèdok ing Pangkal Pinang ngalahaké Dinar Dyah Ayustine kanthi skor 21-9 lan 21-18. Ora mung kuwi, ing taun iku Ruselli uga dadi juwara OUE Singapore International Series lan Celcom Axiata Malaysia International Challenge.  

Bebungah paling dhuwur kang diolèhaké Ruselli ing taun 2019 ya iku nyumbang pérak SEA Games 2019 Manila, Pilipina. Nalika kajuwaraan kuwi, dhèwèké ngalahaké Pornpawee Chochuwong kang dadi unggulan kapisan saka Thailand ing babak semifinal. Tetandhingan antawis Ruselli lan Pornpawee diayahi ing Muntinlupa Spors Center Manila, Pilipina. Kanggo maju ing final, dhèwèké éntuk pameksa saka pamain nagara asthi putih iku amarga nalika set kapindho dhèwèké amung éntuk angka 10-21. Ing set katelu kang dadi pinesthi, loro-loroné pamain dhangan padha déné bakoh, nanging Ruselli akiré menang lan mlebu final kanthi skor 21-16, 10-21, lan 21-18. Ing final, dhèwèké mungsuh wakil saka Malaysia, Selvaduray Kisona kang ngalahaké unggulan kapindho Nitchaon Jindapol, nanging Ruselli kalah kanthi skor 22-20, 14-21, lan 13-21. Asil iku nggawa dhèwèké dadi juwara kapindho lan nyumbang perak.

Amarga sethithike bebungan kang diolèhaké, Ruselli arang metu ing pawarta. Nanging, asil ing SEA Games iku mintokaké usahane saktenane. Asile Ruselli ing SEA Games 2019 isa didelok ing tabel iki.

Bebungah 

Keterangan: Kajuwaraan individu kang ana ing penanggalan BWF (Badminton World Federation).

Uga delengen 

 Dinar Dyah Ayustine
 Fitriani
 Gregoria Mariska Tunjung
 Hanna Ramadhini

Rujukan

Pranala jaba 

 Galeri Poto Ruselli Hartawan ing Situs PB. Djarum.
 Katrangan Pribadhi Ruselli Hartawan ing Situs BWF Badminton.
 Ruselli Hartawan ing Instagram.

Atlet Indonésia
Pamain badminton Indonésia
Tionghoa-Indonésia